**Obec Kochanovce, Kochanovce 207, 066 01 Humenné**

**Zápisnica zo zasadnutia OZ v Kochanovciach**

**konaného dňa 25.05.2020**

**Prítomní: podľa prezenčnej listiny**

**K bodu 1 - Otvorenie, kontrola uznášania schopnosti, schválenie programu**

Rokovanie obecného zastupiteľstva otvorila a viedla starostka obce. Konštatovala, že na zasadnutí sú prítomní všetci zvolení poslanci a obecné zastupiteľstvo je spôsobilé rokovať a uznášať sa na uzneseniach.

*Uznesenie č. 1/5 -2020*

**Obecné zastupiteľstvo obce Kochanovce s ch v a ľ u j e program rokovania uvedený v pozvánke.**

**Hlasovanie za návrh programu:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa**: 0

**Katarína Lászlóová**

**starostka obce**

1. Otvorenie, kontrola uznášania schopnosti , schválenie programu
2. Určenie zapisovateľa a overovateľov zápisnice
3. Kontrola plnenia uznesení obecného zastupiteľstva
4. Interpelácie poslancov
5. Informácia o výsledkoch kontroly a návrh plánu kontrolnej činnosti na II. polrok 2020
6. Prerokovanie návrhu VZN č. 2/2020 o ochrannom pásme pohrebiska v obci Kochanovce
7. Prerokovanie návrhu VZN č. 3/2020 Prevádzkový poriadok pohrebiska v obci Kochanovce
8. Informácia o vydanej smernici na vybavovanie sťažností
9. Prerokovanie návrhu záverečného účtu obce za rok 2019
10. Rôzne
11. Záver

**K bodu 2 – Určenie zapisovateľa a overovateľov zápisnice**

Za zapisovateľku bola určená Ing. Hnatová, za overovateľov zápisnice p. Benda a p. Rusinková.

**K bodu 3 – Kontrola plnenia uznesení obecného zastupiteľstva**

Ku kontrole plnenia uznesení starostka uviedla, že neboli uložené úlohy, ktorých plnenie by bolo potrebné k dnešnému dňu hodnotiť. Obecné zastupiteľstvo zobralo toto konštatovanie vo všeobecnej zhode.

**K bodu 4 – Interpelácie poslancov**

Ing. Krídla a p. Rusinková tlmočili spokojnosť občanov s fungovaním rekonštruovaným miestnym rozhlasom.

**K bodu 5 – Informácia o výsledkoch kontroly a návrh plánu kontrolnej činnosti na II. polrok 2020**

Hlavný kontrolór informoval o výsledkoch kontroly položiek zahrnutých do záverečného účtu obce za rok 2019, neboli zistené žiadne nedostatky. Plán kontrolnej činnosti bol schválený hlasmi všetkých prítomných poslancov uznesením č. 2/5 – 2020. Plán kontrolnej činnosti  je prílohou tejto zápisnice.

**K bodu 6 – Prerokovanie návrhu VZN č. 2/2020 o ochrannom pásme pohrebiska v obci Kochanovce**

Nutnosť vydania tohto VZN vyplýva z novelizácie zákona, doteraz bolo ochranné pásmo ( do 31.3.2020) stanovené jednotne v šírke 50 m. Teraz si ho určí každá obec podľa konkrétnych podmienok. Vzhľadom na existujúci stav, keď súkromné pozemky majú spoločnú hranicu s hranicou pohrebiska, nedá sa stanoviť iná šírka ako 0,0 m. Pripomienky k návrhu VZN neboli. OZ prijalo toto

*Uznesenie č. 3/5 - 2020*

**Obecné zastupiteľstvo obce Kochanovce s ch v a ľ u j e Všeobecne záväzné nariadenie č. 2/2020 o ochrannom pásme pohrebiska v obci Kochanovce**

**Hlasovanie:**

ZA: Čerevka, Benda, Herpák, Ferjaková, Krídla, Rusinková, Perháčová

Proti: 0

Zdržal sa: 0

**Katarína Lászlóová**

**starostka obce**

**K bodu 7 – Prerokovanie návrhu VZN č. 3/2020 Prevádzkový poriadok pohrebiska v obci Kochanovce**

K návrhu VZN boli dané pripomienky, ktoré boli prijaté a návrh VZN zverejnený na pripomienkovanie bol upravený takto:

čl. 1, ods. 2: Garantom je firma: Pohrebné služby Schlimbach

čl. 2 – prevádzkovateľ pohrebiska neposkytuje žiadne služby, všetky úkony spojené s pochovávaním (vykopanie a zasypanie hrobu) zabezpečuje obstarávateľ pohrebu.

čl. 8 – vypúšťa sa písm. i), písm. j.) sa označí ako písm. i.)

Tieto úpravy sa prijali z dôvodu, že kopanie hrobov už nie je možné zabezpečiť občanmi obce a tiež sprísnenie zákonných podmienok pochovávania ( miery hrobu, fotodokumentácia ) nie je možné splniť bez odborne spôsobilej osoby. Obecné zastupiteľstvo prijalo:

*Uznesenie č. 4/5 – 2020*

**Obecné zastupiteľstvo obce Kochanovce s ch v a ľ u j e Všeobecne záväzné nariadenie č. 3/2020 – Prevádzkový poriadok pohrebiska v obci Kochanovce po schválených úpravách textu, ktoré je prílohou tejto zápisnice.**

**Hlasovanie:**

ZA: Čerevka, Benda, Herpák, Ferjaková, Krídla, Rusinková, Perháčová

Proti: 0

Zdržal sa: 0

**Katarína Lászlóová**

**starostka obce**

**K bodu 8 – Informácia o vydanej smernici na vybavovanie sťažností**

Starostka oboznámila poslancov s obsahom smernice o vybavovaní sťažností, na vyslanie ktorej má kompetenciu a obecné zastupiteľstvo ju zobralo na vedomie.

**K bodu 9 – Prerokovanie návrhu záverečného účtu obce za rok 2019**

Hlavný kontrolór predložil k návrhu záverečného účtu obce odborné stanovisko, v ktorom odporučil obecnému zastupiteľstvu záverečný účet schváliť ( odborné stanovisko je prílohou zápisnice). Bez rozpravy bolo prijaté toto uznesenie.

*Uznesenie č. 5/5 – 2020*

**Obecné zastupiteľstvo obce Kochanovce s ch v a ľ u j e Záverečný účet obce za rok 2019 a celoročné hospodárenie bez výhrad a prídel prebytku rozpočtového hospodárenia vo výške 629,14 eur prideliť do rezervného fondu.**

**Hlasovanie:**

ZA: Čerevka, Benda, Herpák, Ferjaková, Krídla, Rusinková, Perháčová

Proti: 0

Zdržal sa: 0

**Katarína Lászlóová starostka obce**

**K bodu 10 – Rôzne**

a.)Starostka predložila žiadosť Jána Chmeľa o odkúpenie pozemku vo vlastníctve obce. Vo všeobecnej zhode bolo rozhodnuté, že v rokovaní o žiadosti sa bude pokračovať po preverení podmienok na mieste.

b.) starostka predložila Správu o plnení úloh komunitného plánu sociálnych služieb obce Kochanovce za rok 2019, ku ktorej neboli pripomienky, avšak vznikla potreba upraviť výšku úhrady za obed od prijímateľov. Obecné zastupiteľstvo na základe návrhu starostky prijalo toto uznesenie:

***Uznesenie č. 6/5 -2020***

**Obecné zastupiteľstvo obce Kochanovce s ch v a ľ u j e Správu o plnení úloh komunitného plánu sociálnych služieb obce Kochanovce za rok 2019 a schvaľuje cenu za obed hradenú prijímateľom vo výške 1,60 Eur za jednu porciu od 01.06.2020.**

**Hlasovanie:**

ZA: Čerevka, Benda, Herpák, Ferjaková, Krídla, Rusinková, Perháčová

Proti: 0

Zdržal sa: 0

**Katarína Lászlóová**

**starostka obce**

c.) Starostka informovala o vydaní organizačného poriadku obecného úradu a denného stacionára.

d.) Ing. Ferjaková tlmočila žiadosť mamičiek menších detí o umožnenie vstupu malých detí na multifunkčné ihrisko. Starostka odpovedala, že táto požiadavka bude v krátkom čase splnená.

**K bodu 11 – Záver**

Rokovanie obecného zastupiteľstva ukončila starostka obce o 18:45 hod.

Zapísala: Ing. Martina Hnatová

**Overovatelia zápisnice:**

Jozef Benda ......................................

Jana Rusinková ......................................